text: [{"text_idx": "#000003", "text": "Bulangizi bwesu mbwakuti, webo noyaa kulizeeza kolaa moyo wakupaila akuvwuntauzya twaambo ootu, yebo utule ansi kufumbwa mizeezo njoyeeyela, mizeezo njogantide kale aziyanza zya tunsiyansiya ntotobelezya. Twakulombesya cakulitolaansi kuti ulekele Bbaibbele lilikke kuti likuyake mboteelela."}, {"text_idx": "#000009", "text": "Nkaambo tatujisi mupaizi mupati uutakonzyi kulimvwa mbotuubukide kubbila nguzu kwesu; Pele wakasunkwa muziga zyoonse mbubwenyaaa mbuli ndiswe, Pele taakabisya. (BaHebulayo 4:15)"}, {"text_idx": "#000018", "text": "Nkaambo kufumbwa naa tulapona, tuponena Simalelo; alimwi kuti naa twafwa, tufwida Simalelo: alimwi kufumbwa naa katupona, nanka kuti twafwa, tuli ba Simalelo. Nkakaambo aako Messiah ncaakafwida, akubuka, akuponyesyegwa, kutegwa abe Simalelo wa bafwide abazumi. (BaLoma 14:8-9)"}, {"text_idx": "#000024", "text": "Nkakaako, ikuti Yahuwah kasamika boobu bwizu bwamumyuunda, oobo bupekema sunu, bucica bwafusilwa mucikko, inga walo taamusamika inywe kwiinda waawo, inywe nomulaa lusyomo lusyoonto? (Mateyo 6:30)"}, {"text_idx": "#000036", "text": "Mpoonya bakakunkulisya bbwe kuzwa abusena aawo aakalazyikidwe mufu. Mpoonya Yahushua wakaimpula meso Aakwe, akwaamba kuti, Taata, Ime ndalumba nduwe nkaambo wanditeelela. Alimwi ndizyi kuti ulanditeelela lyoonse: nkaambo kabantu aaba baimvwi munsi lyangu ncendaambila boobu, kutegwa basyome kuti webo wakandituma ime. (Johane 11:41-42)"}, {"text_idx": "#000044", "text": "Pele Yahushua wakabaingula kuti, Taata Wangu ulabeleka kusikila ciindi cino, nkabela ambeyo ndabeleka. (Johane 5:17)"}, {"text_idx": "#000047", "text": "Bikkila kapati maanu kukampango kali atala aawa."}, {"text_idx": "#000053", "text": "Ngamaleele aayo mwiimbi ngaakashinshima kusikila munsaa cuulu camyaka musyule lyaciindi. Yahushua, Messiah wakasyomezyedwe, walunyungu lwa Davida, alimwi uukona cuuno ca buleli, wakali kuyoozyalwa aciindi ceelede."}, {"text_idx": "#000056", "text": "Mbubuti ba Hebulayo mbubakali kuteelela bbala lyakuti \u201cKristu\u201d? Nguni naa ninzi \u201cMessiah\u201d?"}, {"text_idx": "#000057", "text": "Kucooko ca kumbo, kanjaanji tatumvwisyi kabotu ncoliiminina masimpe bbala lyakuti Messiah alyakuti Kristu mbuli mbulyaalembwa abalembi ba Bbaibbele. Aaya mabala obile ayiminina buyo kuti \u201cuunanikidwe.\u201d Kunyina pe naayiminina bulemu bwa kujulu nokuba leza. Eeci cilisalazyidwe kapati kuti waibaluka kuti Cyrus, Mwami waku Persia, wakali kwaambwa kuti ngu \u201cMessiah ookwa Yahuwah mu Cizuminano Cakale"}, {"text_idx": "#000062", "text": "Ooyu mubuzyo wakazingaila mizeezo yabantu banjaanji nkaambo kakuti ibbala lya \u201cbulemu\u201d talisanduludwe bwinibwini munzila iisalala."}, {"text_idx": "#000064", "text": "a: ca, cijatikizya, nanka cigaminina kuzwa kuli Leza nokuba ka leza kasyoonto."}, {"text_idx": "#000065", "text": "Ikuti mubuzyo kuuli wakuti, \u201cHena Yahushua wakkazyila cigaminina kuletezya kuzwa kuli Yahuwah?\u201d (Bupanduluzi 1a), nkokuti bwiinguzi mbwakuti inzya. Walo wakazyila kuli Yahuwah; walo ndejwi lyokwa Yahuwah muciwa cabuntu. (Kunyina ciindi walo naakaliko kali muntu susu pele kataninga mitwa mwida lya Maliya.)"}, {"text_idx": "#000072", "text": "Naakamugwisya walo, wakabika Davida kuti abe mwami wabo. Ngonguwe ngwaakasinizya kuti, Ndijene Davida, mwana wa-Jese, mwaalumi wakumoyo wangu, uyoocita zyoonse nzyenjanda. Kulunyungu lwayooyu muntu Leza, mbubonya mbwaakasyomezya, waleta kuli-Israyeli Mufutuli, ngu- Yahushua: (MIlimo 13:22-23)"}, {"text_idx": "#000074", "text": "Eeco ciiminina cini ncocaamba. Yahuwah, Taata wesu wakujulu, kunyina pe naambwa kuti \u201cmwaalumi.\u201d Banakristu batonkomene banjaanji bayiisya kuti Yahushua ngu 100% Yahuwah alimwi ngu 100% muntu. Eeco ncambuyanga ncobeni, embo, tacijanwi nokuba kuli mukati Ka Mangwalo."}, {"text_idx": "#000076", "text": "Nkaambo kuli Leza omwe buyo, amuzeki omwe buyo akataa Leza a bantu, mwaalumi Yahushua Messiah; (1 Timoteo. 2:5) [Bikkila maanu kuti \"mwaalumi Yahushua Messiah\" waambwa kuti muntu nsini waandeene kuzwa kuli \"Leza omwe.\"]"}, {"text_idx": "#000079", "text": "Bikkila maanu kapati mumajwi ookwa Petulo kukampango kacaalizya. Walo waamba kuti Yahushua \u201cmuntu wakazumizyigwa aa Yahuwah.\u201d Walo taambi kuti ngu Yahuwah. Eeci cileendelana ancaakaamba Paulu kuti Yahushua wakali \u201cmwaalumi\u201d ooyo Yahuwah \u201cngwaakasala.\u201d (Milimo 17:31)"}, {"text_idx": "#000083", "text": "Mpoonya bamwi akataa balembi bakeza munsi lyabo akumvwa nkobakazyanya, alimwi nibakabona mbwaakabaingula kabotu munzila iisalala, bakamubuzya kuti, \u201cNguli mulawo mupati kwiinda yoonse?\u201d Yahushua wakabaingula, \u201cMulawo mupati ngwakuti, 'Teelela, O Isilayeli: Yahuwah Leza wesu Yahuwah ngumwi. Alimwi webo weelede kuyanda Yahuwah Leza wako amoyo wako woonse amuya wako woonse amizeezo yako yoonse anguzu zyako zyoonse.' (Langa muli Maako 12:28-30.)"}, {"text_idx": "#000089", "text": "27Mbelele zyangu zilamvwa ijwi lyangu, ndilizyizyi, zilandiccilila. Ndazipa buumi butamani, tazikooyoofwa limbi, takukwe uuyoozikwempa mujanza lyangu. Taata uwakandipa nzizyo, mupati kwiinda boonse, takukwe uukonzya kuzikwempa mujanza lya-Taata. Mebo a-Taata tuli umwi. Ba-Juda bakabweza mabwe alimwi kuti bamufuse. Yahushua wakabavuwa kuti, Ndakamutondezya milimo minjiminji mibotu iizwa kuli-Taata, ino kayi nguli mulimo enaawa ngomundifusila mabwe? Ba-Juda bakamuvwuwa kuti, Kumulimo mubotu tatukufusi mabwe pe, pele nkaambo kakusanka, akuti yebo, mboli muntu, ulipa kaLezaleza. (Johane 10:27-33)"}, {"text_idx": "#000090", "text": "Bikkila maanu muzintu zitobela aawa:"}, {"text_idx": "#000094", "text": "\"Alimwi oobo bulemu mbookandipa Ime ndabaabila; kutegwa abalo babe bomwe, mbuli ndiswe mbotuli bomwe.\u201d (Johane 17:22)"}, {"text_idx": "#000096", "text": "Alimwi oobo bulemu mbookandipede Ime ndabaabila abalo; kutegwa abalo babe bomwe mbubwenya mbuli ndiswe mbotuli bomwe: (Johane 17:22)"}, {"text_idx": "#000104", "text": "Aaka kampango ziindi zinji kapandululwa kwiiminina kuti Yahushua wakali kupona kataninga zyalwa kakkede a Taata anyika kiitaninga lengwa. Pele tacili ncico ncaamba eeco pe. Yahushua, aawa, waambilizya bulemu oobo Yahuwah mbwaakabambilide nguwe eelyo nyika niyatakaninga lengwa (kataninga zyalwa). Petulo ulasalazya makani aaya."}, {"text_idx": "#000105", "text": "Nkaambo mulizi kuti teensi zintu zikulumpala, mbuli insiliva niiba ingolida, nzimwakanunuzigwa kukweenda kwanu kwabuyo nkumwakasiilwa kumauso, pe, mwakanunuzigwa abulowa buyandisi mbuli bwamwanambelele uutajisi akampenda nanka kabala, nkokuti bulowa bwa-Kristo. Walo ncobeni wakakanzwa kukusaanguna, nyika kiitana kulengwa, pele wakayubununwa kumamanino aaciindi nkaambo kandinywe. Kulinguwe mwaba basikusyoma Yahuwah, uwakamubusya kulufu akumupa bulemu, kuti lusyomo lwanu abulangizi bwanu zikabe kuli- Yahuwah"}, {"text_idx": "#000108", "text": "Kweendelanya azintu walo nzyaakasala walo wakatusala kale iswe kwiinda muli nguwe kaataninga sika matalikilo aanyika, kutegwa iswe tusetekane akubuka kampenda kunembo lyakwe my luyando: (BaEfeso 1:4)"}, {"text_idx": "#000109", "text": "Ooyo wakatunununa, akutwiita iswe kumulimo uusetekene, kutali kweendelanya aa milimo yesu, pele kweendelanya a makanze aakwe aluzyalo ndwaakatupa muli Kristu Yahushua kiitaninga bambwa nyika. Pele lino eeci catondezyegwa kwiinda mukulibonya kwa Mufutuli wesu Yahushua Messiah ooyo wakamwaya lufu akutuletela kutafwa abuumi kumumuni kwiinda mumulumbe mubotu akutafwa: (2 Timoteo. 1:9-10)"}, {"text_idx": "#000115", "text": "Kutegwa tutasalauli, kucili tumpango tunjaanji, ooto tunga kuti, twalangilwa atala, tulibonyaanga tukulwaizya lwiiyo lwa Kristu uupona kataninga zyalwa. Tweelede kubikkila maanu nokuba boobo kuti, aabo bakali kusandulula Bbaibbele tiibakalaa lusalaula. Bakali bantu balubizya mbuli nduwe andime, kabalaa mizeezo atunsiyansiya ntobaakona mumikowa yabo \u2013 alimwi nokuba kucita cakuliyandila nanka kucita cintu kabatakubwene, masendekezya aabo alalibonya mubusanduluzi bwabo."}, {"text_idx": "#000116", "text": "Kucili zinjaanji zinga zyaamba kujatikizya twaambo ootu, Pele mupailo wesu ngwakuti WEBO (oobala), mbuli sicikolo wa Bbaibbele uusyomeka alimwi muntu uutonkomene kuyandaula kasimpe unoolivwuntawida omwini bweende bwa zintu eezi. Kunyina pe kasimpe nokayoowa kusanyangulwa"}, {"text_idx": "#000119", "text": "Bupanduluzi bwa tumpango tuvwuzya kubulesyegwa mukuyiisya kusyoma Kristu uupona kataninga zyalwa, twakukomba utobezye cibalo eeci: "}]